{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga zakona o provedbi Uredbe (EU) 2024/1787 o smanjenju emisija metana u energetskom sektoru, s Konačnim prijedlogom zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Termoplin dioničko društvo","PRIJEDLOG ZAKONA O PROVEDBI UREDBE (EU) 2024/1787  O SMANJENJU EMISIJA METANA U ENERGETSKOM SEKTORU,\nKONAČNI PRIJEDLOG ZAKONA O PROVEDBI UREDBE (EU) 2024/1787 O SMANJENJU EMISIJA METANA U ENERGETSKOM SEKTORU","Kao operator plinskog distribucijskog sustava, dostavljamo sljedeći komentar na Nacrt prijedloga Zakona kojim se uređuje provedba Uredbe (EU) 2024/1787. \nSvjesni smo važnosti smanjenja emisija metana, no smatramo u ovom trenutku da se taj cilj može postići s dodatnim pristupom, a koji nije u suprotnosti s Uredbom. Naime, poticanjem ulaganja u modernizaciju i obnovu plinske infrastrukture povećava se sigurnost i pouzdanost sustava što je ključni preduvjet dugoročnog smanjenja stvarnih emisija.\nPredloženi Nacrt zakona, u sadašnjem obliku, stavlja naglasak gotovo isključivo na administrativne obveze, mjerenja, verifikacije i sankcije, umjesto na model koji bi poticao ulaganja u poboljšanje plinske infrastrukture te time doprinio stvarnom smanjenju emisija metana.\n1. Izuzeće za operatore s vrlo niskim gubicima plina\nPredlažemo da se u Zakon ugradi odredba koja bi operatore plinskih distribucijskih sustava, koji u kontinuitetu postižu vrlo nisku razinu tehničkih gubitaka plina na godišnjoj razini, izuzela od pojedinih obveza Zakona.\nUvođenje odredbe kojom bi se operatori distribucijskih sustava s vrlo niskim godišnjim gubicima plina npr. manjim od 1 % (ili drugog praga koji Ministarstvo odredi) izuzeli od određenih administrativno zahtjevnih obveza spriječilo bi nepotrebno povećanje troškova i opterećenja organizacije rada za operatore koji već postižu minimalne emisije te ne doprinose ukupnom problemu emisija metana. Takav bi pristup potaknuo ulaganja i ubrzao smanjenje emisija kod operatora koji imaju više gubitke, što je i ključni cilj Uredbe.\n2. Izuzeće od obveze spaljivanja metana u određenim okolnostima\nPredlažemo da se u članke Zakona koji se odnose na obvezu spaljivanja ili hvatanja metana doda odredba kojom se omogućuje primjena kontroliranog odzračivanja ako: \n1. spaljivanje nije moguće izvesti na siguran način,\n2. prostorni uvjeti onemogućuju postavljanje opreme za spaljivanje,\n3. bi spaljivanje predstavljao rizik za ljude, imovinu ili infrastrukturu (osobito u urbanim sredinama).\nObrazloženje: Distribucijski plinovodi u velikom se dijelu nalaze u urbanim područjima, gdje često nije moguće osigurati minimalne sigurnosne uvjete za spaljivanje (blizina zgrada, prometnica, druga infrastruktura, nedostatak prostora). Uredba (EU) 2024/1787 predviđa izuzeće kada je spaljivanje nesigurno ili tehnički neizvedivo. U takvim okolnostima kontrolirano odzračivanje prema strukovnim pravilima jedini je siguran i tehnički izvediv postupak. Bez ove dopune operatori bi bili izloženi neprovedivim zahtjevima te mogućim sankcijama iako postupaju na najsigurniji mogući način.\nZAKLJUČAK\nPredložene dopune:\n• omogućuju sigurnu i tehnički provedivu primjenu Uredbe (EU) 2024/1787,\n• motiviraju investicije operatora s većim gubicima,\n• štite sigurnost ljudi i imovine u urbanim područjima,\n• ne umanjuju ciljeve smanjenja emisija metana, nego ih jačaju racionalnim pristupom.\nMolimo da se navedeni prijedlozi uzmu u obzir prilikom dorade Konačnog prijedloga Zakona.\nStojimo na raspolaganju za dodatna pojašnjenja.","Nije prihvaćen","Zakonom se ne mogu ublažavati odredbe Uredbe (EU) 2024/1787 koje su već stupile na snagu.\n\nOvaj Zakon se donosi kako bi se osigurala provedba Uredbe koja je u cijelosti obvezujuća i primjenjuje se u svim državama članicama, ali je potrebno zakonom odrediti nadležno tijelo odgovorno za provedbu i nadzor mjera te prekršajne odredbe. \n\nUlaganje u modernizaciju i obnovu plinske infrastrukture nije predmet ovoga Zakona."]